Source: http://lilick-auftakt.blogspot.com/2010_06_01_archive.html
Timestamp: 2017-08-19 14:55:51+00:00

Document:
Auftakt: 01.06.2010
In urma referendumului constitutional care a avut loc pe 27 iunie, kirghizii au reusit in sfarsit sa se scuture de tatuci, coruptie si nepotism. 90% din cei aproape 70% prezenti la urne au votat pentru republica parlamentara. Gest salutat de Statele Unite ale Americii (republica prezidentiala!), Organizatia Natiunilor Unite, Uniunea Europeana sau Organizatia pentru Securitate si Cooperare in Europa (OSCE).
Noua constitutie va reduce considerabil puterile prezidentiale, prima miscare de acest gen din Asia Centrala, o regiune cunoscuta pentru presedintii autocrate. Alegatorii au ales sa puna punct unei epoci in care autoritatea aflata in mana unei familii fusese o regula, indiferent daca familia s-a numit Akaiev sau Bakiev.
Singurii care si-au exprimat ingrijorarea dupa acest referendum au fost rusii, prin vocea presedintelui Medvedev, care a declarat ca republica prezidentiala aduce intotdeauna mai multa stabilitate. :D Ce stabilitate au avut kirghizii, mai ales in ultimii cinci ani, cu doua revolutii, se stie prea bine.
Amuzant e insa cat de asemanatoare e intr-un fel situatia lor cu a noastra. Pana la un punct. In urma cu cinci ani, Kurmanbek Bakiev, cel care a fost alungat anul acesta de la sefia Kirgistanului, se afla el insusi in fruntea unui grup de protestatari care acuzau puterea de la acea vreme de abuz de putere si coruptie.
Ajuns in fruntea republicii, Bakiev s-a dovedit a fi tot un dictator, care si-a instalat familia si gasca in cele mai importante functii in stat. Parlamentul devenise inca din 2005 unicameral, cu doar 75 de deputati, iar votul era cum altfel decat… uninominal. Reteta unei dictaturi de succes care, sigur, va este cunoscuta. :)
De aici insa istoria ne diferentiaza de kirghizi. Noi nu suntem in stare sa spunem stop unei puteri cu tendinte autoritare, si nici sa stabilim, in urma unui referendum, daca ne dorim o republica parlamentara sau ba. Nu de alta dar n-am reusi, cred, sa strangem, nici macar cele 500.000 de semnaturi necesare pentru singura metoda de a-i spune «pa» lui Basescu si clanului sau. Sau oricarui alt "tatuc" providential, dornic de a ne face sa traim "bine". Cu forta!
Sau suntem in stare?...
Recentralizarea, un pericol pentru statul de drept, o ilegalitate
In ciuda faptului ca Traian Basescu a sustinut in discursurile sale demagogice intotdeauna descentralizarea, lucrurile stau cu totul altfel. Basescu si gasca si-au dat seama ca e mult mai usor sa furi... centralizat. Marturie sta proiectul de modificare a Legii 273/2006 a finantelor publice locale, prin care se incearca distrugerea institutiei primarului, prin conferirea de puteri sporite prefectului in materia bugetului local.
Pe acest subiect scrie Andrei Chiliman AICI, facand si un apel catre toti primarii responsabili. Citez:
"Ca reprezentant al Asociaţiei Municipiilor din România am transmis acest punct de vedere Guvernului şi am fost surprins în mod plăcut că acest punct de vedere este susţinut inclusiv de primari PDL care încă se mai gândesc şi la oamenii care le-au dat încredere, nu doar la obsesiile de bani şi putere ale clanului Băsescu-Udrea-Boc. Chemăm alături de noi toţi primarii responsabili din această ţară, să lupte prin orice mijloace împotriva acestui abuz. Vom cere Avocatului Poporului să atace aceasta OUG ilegală, iar Parlamentului să ia în discuție cu prioritate și să anuleze aceste modificări abuzive ale legii privind finanțele publice locale."
Pe aceeasi tema scrie AICI si Alina Mungiu Pippidi, referindu-se la gestul lui Blaga ca la un autodenunt, sugerand si o atentionare a Consiliului Europei.
Reamintesc ca Romania a adoptat in noiembrie 1997 Legea nr. 199/1997 pentru ratificarea Cartei europene a autonomiei locale, adoptata la Strasbourg la 15 octombrie 1985.
Cititi si la Daniel Malaelea, AICI, AICI si AICI sau la Theodora AICI. Iar Liviu Jicman propune desfiintarea prefecturilor.
Vinerea trecuta, la ora 11 si cateva minute, adica imediat dupa ce manifestantii din fata Palatului Cotroceni se evaporasera, isi facea aparitia in viteza si cu convoiul de rigoare Traian Basescu. Era clar ca asteptase special ca lumea sa plece, ca sa poata intra in Palat. Mi-am adus aminte si de faptul ca fiind chemat de catre sindicalisti in Piata Universitatii evitase sa dea un raspuns. De asemenea, mi-am mai adus aminte de amanarea sarbatorii "Porti deschise la Cotroceni", desi cu un an inainte presedintele anuntase ca asta va deveni o traditie. Cum nici acum, cand sunt inundatii catastrofale in tara, Basescu nu da niciun semn de viata. Sau, daca face vizite prin tara, le face pe ascuns, asa cum a fost acum cateva saptamani in Insula Mare a Brailei fara sa stie mai nimeni.
Mi-e clar ca presedintele e un fricos si se ascunde, intr-un fel atat de las, cum nu a facut-o niciun presedinte pana acum. Nici Iliescu, nici Constantinescu si nu, nici macar Ceausescu. Si, pentru a va aduce aminte de un moment fierbinte in care Ceausescu a riscat sa mearga in mijlocul unei multimi ostile, citez din revista "22", articolul Ruxandrei Cesereanu. E vorba de greva minerilor din 1977 si de intalnirea acestora cu Ceausescu:
"Interventia lui Ceausescu a durat 5 ore (alte surse indica 7 ore), timp in care el a incercat sa explice politica PCR, apeland, previzibil, la demagogia specifica. Discursul sau a fost secondat de un zumzet general, de proteste si vociferari, iar in cazurile de surescitare nervoasa, chiar de huiduieli, fluieraturi ori de scandarea "Jos Ceausescu!". Seful statului a fost sicanat sonor, intrucat el refuza sa solutioneze mai ales cererea ca programul de lucru sa fie de 6 ore. Ceausescu nu a vrut de fapt sa inteleaga ce se petrecea, faptul ca greva reprezenta o ruptura intre Partid si muncitori (fapt fara precedent, in Romania comunista, la o asemenea anvergura numerica de protestatari). El a fost socat de incomunicabilitatea sa cu muncitorii; de asemenea, a fost speriat pentru siguranta si integritatea sa fizica, o data aflat in mijlocul grevistilor, unde sansele ca garzile de corp sa il poata apara erau minime. Drept care, intuind ca singura solutie este sa faca promisiuni pe care nu le va onora, apeleaza din nou la limba de lemn pe care minerii o cred, desi era evident ca masurile luate vor fi impotriva grevistilor, si nu in favoarea lor. In final, el este aplaudat pentru ca promite satisfacerea doleantelor. In mod previzibil, intr-o luna de zile Valea Jiului va fi reciclata si transformata intr-o cazarma. "Linistiti-va si reluati-va lucrul", ii sfatuieste Ceausescu pe mineri. Epuizat de discursul sau calp si de atmosfera tensionata in care nu se simtea in siguranta, atunci cand paraseste platforma de unde le vorbise grevistilor, Ceausescu are chiar un moment de slabiciune fizica, sprijinindu-se de unul din oamenii sai, ca un bolnav."
Stie ea de ce. :D
Avea in jur de 90 de ani, din spusele cuiva...
- "Când am exprimat puncte de vedere în care sunt opinii despre felul în care este amenajată relaţia dintre partidul în care am intrat şi lumea românească am primit reproşuri sau aplauze. Deşi am cerut să instituţionalizăm dialogul, mi-a fost reproşată dorinţa de a construi o hartă a opiniilor pe chestiuni foarte interesante. (...). De câte ori sunt în dezacord cu o opinie care, de altfel, este exprimată ulterior, mi se reproşează acest lucru", a comentat europarlamentarul.
El a concluzionat că experienţa sa este una "dramatică", în condiţiile în care patru zile pe săptămână (n.r. când lucrează la PE) este liber să se exprime, iar în celelalte trei zile, (când revine în ţară, n.r.) are parte de "cenzurarea opiniei" - Cristian Preda .
- "Am observat starea asta de panică. Într-un anume moment, s-a văzut că nu există niciun liant în partid, decât dorinţa de a rămâne la putere. Nu am văzut valori, nu am văzut doctrină, nu am văzut … credem noi, toţi credem în asta şi atunci aşa trebuie făcut. Aici mai e de lucru la PDL" - Sebastian Lazaroiu.
- "Discursul domnului Preda mă pune într-o situaţie stânjenitoare, pentru că, partidul descris de el nu este unul din care aş vrea să fac parte. Dar realitatea e cu mult mai vastă" Sever Voinescu.
A propos, ce mai spun sondajele? PDL mai exista? Mai are macar 10 procente... acolo? S-a dat cumva ordin de sus, ca in bancul ala cu tiganii: "decat sa il spalati, omorati-l repede si faceti altul"?
Varul lui Boc se chinuie sa ii construiasca bunicului un pedigree legionar
Telefoane pe la jurnalisti, comentarii pe site-urile ziarelor, afurisenii in biserica sau localnici naimiti sa trimita echipa lui Oprea pe piste false. Pe toate le-a facut popa Teodor, varul lui Boc, in incercarea disperata de a zadarnici munca "Vanatorilor de Securisti" de a cauta osemintele luptatorului anticomunist Teodor Susman.
Am urmarit cu interes tot ce s-a scris pe subiectul asta, in special pe ziarele Ziua de Cluj si Napoca News, si cel mai mult m-a amuzat incercarea preotului Boc de a-i confectiona bunicului Suciu Pascu – fost primar comunist in Rachitele - un pedigree legionar. Lucru care, desigur, nu a impresionat pe nimeni. Nici pe George Bara de la Noua Dreapta, nici pe cei de la Evenimentul Zilei. Intrati pe link-urile pe care le-am lasat ca sa va convingeti, daca citatele selectate de mine mai jos nu sunt de ajuns :
«“Domnule Bara, să îmi răspundeţi cinstit, bărbăteşte: ce părere aveţi despre legionari?” Foarte bună, îi răspund fără să ezit, pentru ca apoi să ascult vreme de câteva minute plângerile preotului ortodox din satul unde a activat grupul anticomunist Şuşman: că Suciu Paşcu, cel ucis de Şuşmani, ar fi fost legionar, cu toate că ajunsese primar comunist, că informaţiile cu privire la falsul eroism al acestui grup de anticomunişti sunt minciuni, mistificări istorice. Adică tot ceea ce îmi spusese acelaşi preot Teodor Boc în urmă cu aproape un an, când publicasem materiale inedite cu privire la istoria zbuciumată a Şuşmanilor şi a satului Răchiţele.»
25 iunie, 01:12. TEODOR
Indiferent cine sunteţi , nu vă grăbiţi să aruncaţi cu bolovani şi vorbe grele.De 20 de ani acest caz a fost cercetat şi mediatizat unilateral. Eu şi cei din sat ştim că Suşman Teodor , senior, a omorît ,după ce înainte i-a chinuit diavoleşte,pe Suciu Paşcu şi Purcel Petru iar pentru Bortoş Nuţiu a comandat execuţia.Nici astăzi nu se ştie cu precizie unde au fost aruncaţi. Mai ştim , cei pe care cu adevărat ne dor aceste evenimente, că Susman Teodor s-a sinucis cu un pistol iar cartuşul unul din cele şase descoperite la dezhum este de alt calibru .Nu mai dezinformaţi ,vă rugăm . Un creştin nu poate să rămînă indiferent î faţa crimei şi a gestului de sinucidere ,indiferent din ce motiveau fost săvîrşite. Suciu Paşcu nu l-a inlocuit la primărie pe Suşman Teodor ci Corchiş Alexandru după care a urmat Valea Dumitru.Suciu Paşcu a fost şef de cuib legionar în Răchiţele şi a ridicat o troiţă pentru aceştia în sat , în anul 1940.Nu judec eu dacă a făcut bine sau rău dar una ştiu că legionarii nu au fost fraţi de cruce cu comuniştii.Tot Suciu Paşcu la alegerile din 1946 a pus un afiş la în drumul spre secţia de votare de la Săcuieu , afiş luminat noaptea de un felinar , pe care a scris :"FRAŢILOR DAŢI-VĂ SEAMA CU CINE VOTAŢI ŞI NU DAŢI VOTUL VOSTRU LA TÎLHARII DE COMUNIŞTI CARE V-AU RĂPIT DREPTURILE CI VOTAŢI CUPARTIDUL NAŢIONAL ŢĂRĂNESC MANIST". Acum judecaţi dacă acest om chiar a fost un comunist înfocat. Greşeli ,păcate o avut cu siguranţă .Celle afirmate le probez cu documente . Cei doi Suşman şi Suciu Paşcu s-au perindat la primărie din 1924.Campanii electorale dure ,ca şi asrăzi ,dar atunci uni ,se pare ,nu au ştiut să piardă şi au recurs la crimă. Cu astfel de devieri nu este îngăduit să fie nimeni de acord. Dacă ăn continuare voi fi calomniat şi jignit , punîndu-mi-se pe seama mea lucrui pe care nu l-am facut şi vorbe pe care nu le-am rostit ,am să rabd căci este creştineşte.Nu?
Postez deocamdata un colaj de fotografii de la intalnirea de ieri cu Andrei Chiliman. O sa revin punctual pe temele discutate cu dansul in decurs de aproape trei ore.
Stirea este asta: "Lazaroiu: Daca masurile pica, ajungem la vorba FMI - cresterea taxelor."
Nu stiu ce va spune voua aceasta stire venita de la Cotroceni, insa maine CCR ar putea salva PDL-ul, si in special pe Traian Basescu, declarand neconstitutionale masurile de reducere a salariilor si pensiilor. "Eu am vrut, dar nu s-a putut...", ar putea spune cu jumatate de gura Basescu spre cei care inca il pupa in fund, in timp ce cu cealalta jumatate de gura ar ranji electoral la pensionari.
Vi se pare imposibil acest scenariu? Mie nu. Mai ales ca Iulia Motoc, proaspat aleasa la Senat pentru un mandat la Curtea Constitutionala la propunerea PDL, scria deunazi, pe propriul blog, urmatoarele:
"Cum pot sa functioneze spitalele, educatia sau alte sisteme publice sau private in lipsa unui stat de drept? Este evident, asa cum a demonstrat experienta multor state, ca aceste sisteme nu functioneaza. Orice consolidare democratica trebuie sa acorde un statut special magistratului, inclusiv din punct de vedere a drepturile salariale si apoi a pensiilor.
Cum pot sa-si redobandesca judecatorii demnitatea de care se bucura in oricare alt stat de drept?"
Daca Basescu avea nevoie de majoritate in CCR tocmai ca sa nu treaca legea reducerilor? Si s-o trimita inapoi la Parlament ca fiind neconstitutionala... Va imaginati ca asta i-ar aduce mai multe osanale in randul prostimii... Si i-ar aduce si Curtii credibilitatea necesara.
"Campaniile de presă la comandă cu scopul de a denigra instituţii ale statului, diminuarea capacităţii de aplicare a legii de către unele instituţii şi presiunile exercitate de trusturi de presă asupra deciziei politice sunt stipulate ca vulnerabilităţi în Strategia de Apărare discutată marţi în CSAT."
Devis Grebu, si el, un pericol pentru securitatea statului. Sa nu uit: remunerat pentru prestatie.
"PNL se va bate pentru libertatea presei. Facem apel la societatea civilă să militeze împotriva intenţiilor antidemocratice ale regimului Băsescu-Boc-Udrea. Partidul Naţional Liberal ia act cu îngrijorare şi revoltă de includerea unor materiale de presă pe lista ameninţărilor la adresa siguranţei naţionale a României. Apreciem că ne află în faţa unei tentative a regimului Băsescu-Boc-Udrea de a reduce la tăcere mass-media critice. Partidul Naţional Liberal consideră că acţiunea actualei guvernări reprezintă un atentat la adresa unei valori fundamentale a oricărei societăţi libere şi democratice: libertatea presei", se arată într-un comunicat al purtătorului de cuvânt al PNL, Mihai Voicu.
El adaugă că pumnul în gură aplicat presei transformă un document fundamental şi extrem de necesar al statului, Strategia Naţională de Securitate a României, "în strategia de securitate personală şi de grup a clanului Băsescu-Boc-Udrea".
"Ne aflăm în faţa unei alte dovezi certe a faptului că România nu are în momentul de faţă preşedinte. Traian Băsescu se comportă ca şeful de trib al PDL, şi nu ca şeful statului român. Preocuparea actualei guvernări de a reduce presa la tăcere aruncă România în afara Europei şi o plasează în rândul ţărilor din lumea a treia, cu dictaturi de tip sud-american ori bananier. Anularea uneia dintre cele mai importante libertăţi câştigate în Revoluţia din decembrie 1989 reprezintă, din păcate, încă un episod din războiul pe care puterea Băsescu-Boc-Udrea l-a declarat poporului român. Profund ataşat valorii sale fundamentale - libertatea - Partidul Naţional Liberal va face toate demersurile pe care le are la dispoziţie, ca formaţiune de opoziţie, pentru a împiedica transformarea în norme legale a intenţiilor actualei puteri de restrângere a libertăţii presei şi de suprimare a vocilor critice la adresa guvernării Băsescu-Boc-Udrea. Facem, de asemenea, apel la toate organizaţiile societăţii civile, la personalităţile acesteia, indiferent de convingeri şi afilieri politice, să militeze împotriva transpunerii în practică a intenţiilor antidemocratice ale actualei guvernări", susţine Mihai Voicu.
Si inca o stire importanta de la PNL: "Liderul senatorilor PNL, Puiu Haşotti, a declarat miercuri că propunerea liberalilor pentru Consiliul de Administraţie al Televiziunii publice este Lucia Hossu Longin, pentru CA al SRR fiind propuşi Ducu Bertzi şi Stejărel Olaru."
"Limba lunga" Tapalaga infiereaza azi dur presa. Mai exact, o anumita parte a presei, anumiti jurnalisti pe care ii numeste raketi. Sigur, exista si astfel de personaje in presa. Cum exista in toata lumea si-n toate tarile democratice. Dar, intr-o Romanie in care puterea e profund corupta, incompetenta si asta ne afecteaza pe toti, botnita pusa presei in general e un pericol cu mult mai mare.
Si ma intreb: cu ce e mai periculos un ziarist care ia preturi fixe pe ancheta, asa cum spune Tapalaga, decat unul care ii canta in struna presedintelui, incurajeaza orice deviatie de la democratie si obtine beneficii din asta, asa cum stim atatea cazuri? Sa ne aducem aminte ce scria Alina Mungiu-Pippidi despre cei care primesc biletele de la Administratia Prezidentiala, si sa vedem cum au fost ei recompensati in timp, cu posturi si functii inalte.
Tapalaga, aceasta jalnica goarna prezidentiala, se face ca nu observa si acest aspect. Pentru mine SRS, DD sau Chireac sunt pe aceeasi lista cu Tapalaga, Moraru, TRU si altii. Jurnalisti compromisi. Nu ma intereseaza in slujba cui canta si pe cati bani.
"In 1997 am fost in vizita la Vilnius, capitala Lituaniei, unde am participat la Conferinta Internationala privind cooperarea si stabilitatea regionala, unde Lukasenko, presedintele Belarusului, a insistat sa ne intalnim. Am luat cu mine o delegatie de jurnalisti, erau pe atunci Zoe Petre si Adrian Severin, si m-am intalnit cu presedintele belarus. Mi-a spus sa raman doua saptamani sa vad cu ochii mei ca Belarsului este cea mai mare democratie. Spunea ca democratia nu are cum sa existe in conditiile in care exista Parlament si presa." - Emil Constantinescu, Antena 3, august 2009.
Pornind de la citatul de mai sus am mai scris anul trecut un text si, desi nu imi place sa revin, consider ca e nevoie. Am citit pe Inpolitics acest articol, din care citez:
În cadrul emisiunii de luni seara, Moraru l-a avut ca invitat la emisiunea sa, ”Nașul”, pe Adriean Videanu, care a opinat, la un moment dat, că presa ”are obligaţia să informeze corect cetăţeanul”. În replică, Moraru a declarat, textual: ”Aici e drama României. Spuneam eu într-o seară, e o dramă că România are 3 talk-show-uri care sunt total independente şi toate 3 din păcate sunt pe B1 TV, iar celelalte 64 de talk-show-uri toţi vorbesc la fel, aceeaşi limbă, acelaşi mesaj, aceleaşi minciuni, aceleaşi presiuni. Aici e foarte dubios şi deja ţine de interesul naţional şi de securitate naţională şi e treaba şi a serviciilor secrete şi a CSAT-ului”.
Nu cred ca e cazul sa comentam personajul Radu Moraru. El nu e important. Ca si Dan Diaconescu e un simplu pion intr-un scenariu mai amplu. Insa cuvintele lui trebuie citite in cheia declaratilor lui Sebastian Lazaroiu, cel mai important sfatuitor al presedintelui Basescu, care punea anul trecut intr-o relatie antagonica democratia si presa din Romania.
Apoi trebuie privit si contextul actual, in care diferite personalitati publice au avertizat deja cu privire la invocarea articolului 53, ca fiind un precedent deosebit de periculos. Interzicerea unor emisiuni tv in interes national, ar fi chiar o urmare fireasca in incercarea de a ingenunchia presa, cel mai aprig dusman al actualei puteri. Ca se va putea realiza sau nu asta... inca nu stiu. Insa mi-e clar, din ceea ce vad, ca se doreste.
La urma urmei ce i-a mai ramas de facut lui Basescu in acest mandat?... Sa-si rezolve si acest ultim orgoliu: sa puna botnita presei. Insa, pentru inceput, trebuie sa se asigure ca presa e clar divizata. Iar episodul "Dan Diaconescu incatusat" va asigura si aceasta divizare. In plus, va testa reactia societatii.
Update: Se vede treaba ca Radu Moraru nu a vorbit degeaba, stia el ce stia. Executa o comanda. Cititi aici: "Presiunea trusturilor de presă pe decizia politică, o vulnerabilitate, conform Strategiei de Apărare"
Primele reactii ale jurnalistilor aici si aici. O alta reactie aici.
Lucruri pe care nu le vom afla niciodata de la "anticomunistul" Tismaneanu
Verişorul premierului Boc a întrerupt deshumarea lui Teodor Şuşman. Stirea AICI.
Aflam noutati:
"Resentimentele lui Teodor Boc îşi au rădăcinile cu zeci de ani în urmă. Acesta nu era încă născut, când bunicul său, Suciu Paşcu, a fost împuşcat de Teodor Şuşman, pentru că acesta l-a trădat Securităţii."
Cine este Teodor Şuşman?
"Renumit luptator anticomunist din Rachitele, care in 1958 a murit intr-o sura sub rafalele de gloante ale ofiterilor de Securitate care il urmareau, va fi deshumat la sfarsitul acestei luni, a declarat in exclusivitate pentru citynews.ro Marius Oprea, presedintele Centrului pentru Investigarea Crimelor Comunismului din Romania (CICCR).
Acesta a declarat ca rudele lui Teodor Susman, fost primar in comuna Rachitele, au depus o cerere oficiala pentru deshumarea cadavrului celui care a condus timp de zece ani unul dintre cele mai renumite grupuri de lupta impotriva regimului comunist.
“Exista si variante in care se spune ca de fapt Teodor Susman a fost arestat si i s-a fixat domiciliu obligatoriu in Baragan si ca s-a sinucis pentru ca ar fi avut TBC, dar aceasta este varianta data de fosta Securitate. De fapt, Teodor Susman a murit intr-o sura in timp ce securistii trageau asupra lui. Intr-o alta sura au murit si fiii lui, Susman Teodor jr. si Susman Avisalon”, a mai declarat Marius Oprea. Acesta a precizat ca, potrivit ultimelor date, trupul lui Susman se afla aruncat intr-o rapa, unde a fost ingropat de catre ofiteri de Securitate."
Alte detalii despre luptatorul anticomunist AICI.
De ceva timp citesc astfel de stiri. Guvernul amana diverse plati pentru perioada cand nu va mai fi la guvernare. Un alt exemplu AICI. Si mai sunt...
Pentru a cosmetiza deficitul, se pare ca guvernul a apelat la aceasta strategie. Ma intreb daca FMI este la curent cu acest lucru, si cu cat scade in mod artificial deficitul prin amanarea unor plati scadente.
"Căutaţi-vă alti lideri care să nu ocupe funcţii în administraţia centrală sau locală. Faceţi din Biroul Politic un for de dezbateri nu o clacă… Videanu, ai pierdut Bucureştiul pentru că nu ai ştiut cum să comunici, Blaga, ai pierdut alegerile la Bucureşti, Negoiţă nu vrea să se implice, nu vreţi sa riscaţi dar nici nu lăsaţi pe altul” - Traian Basescu catre pedelisti.
Pana ce inventeaza pedelistii alti lideri (poate gasesc in "Lista rusinii" ceva), eu zic sa-l cautam pe cel mai potrivit pentru acest partid printre cei mai vizibili portocalii la ora actuala. Cei mai buni comunicatori :D, cum s-ar zice... Pe cine vedeti in fruntea acestui partid? :))
Sondaj inchis! Castigator... Marcel Hoara!
Hoara – 28%
Teo Trandafir – 1%
TRU – 4%
Cristi Preda – 13%
Avramescu – 7%
Elena Basescu – 27%
Vindeanu – 3%
Elena Udrea – 17%
Posted by Lilick 35 comments
Joi, 24 iunie, la ora 18:00, la PNL sediul din Kiseleff, ne intalnim cu unul dintre primii politicieni cu blog din Romania, sigur primul lider PNL cu blog si singurul primar cu blog activ din Bucuresti: Andrei Chiliman.
Doi ani ca maine trec si ne asteapta alegerile locale. Tinta PNL-ului, cat se poate de realizabila astazi, este castigarea Bucurestiului si a oraselor mari. In contextul acesta, cred ca bloggerii pot avea si ei un cuvant de spus in online, pentru ca cei mai multi bloggeri si utilizatori de net locuiesc in Bucuresti si in orasele mari.
Va asteptam asadar la o discutie deschisa despre PNL, prezent si viitor. Sper ca intalnirea sa fie un schimb de idei util tuturor.
"Razi, Paiata!", a spus intr-un moment de inspiratie Lucia Verona, referindu-se la cel ce ne e presedinte. "Mai razi si azi...", as completa eu, cu gandul la timpurile prin care trecem.
I-a mers destul cu hahaitul… Cand omul, venit de la serviciu, isi turna mai intai o bere, apoi dadea drumul la tv si hahaia la nesfarsit. Cu mascariciul.
Ei, da. Erau zilele cand romanul isi renova casa. Cand isi cumpara o masina. Noua. Sau poate cand isi planifica vacantele peste hotare si punea ban peste ban pentru viitorul copilului... Sa tot razi, nu?
De fapt, trebuie sa o spunem, guvernarea liberala l-a ajutat intr-un fel pe Basescu sa reziste. Sa se impauneze in campanie ca el a marit pensiile. Ca in mandatul lui a facut si-a dres... Sfanta demagogie!
Azi, hahaitul a disparut. Cu tot cu figura nelipsita pana mai ieri de pe micile ecrane. Si-a disparut si din casele romanilor... Rasul.
Razi, Paiata! Mai razi si-acum… Cand Colombina zace moarta in cotet. As vrea sa bat din palme si sa-ti aud iar rasul. Gajait, sinistru, vulgar… Hai, razi! Am chef sa te aplaud.
Luciano Pavarotti - Aria "Vesti la giubba" din opera Pagliacci de Ruggero Leoncavallo.
Nu, nu e cazul sa o alergati ca pe parlamentarii portocalii. Alina a votat motiunea de cenzura, iar alegatorii ei o indragesc. Insa ne propune o competitie: "Burta jos!" Un mars pe biciclete pentru care ea, va garantez, e foarte antrenata. Si nici pic de burta nu are. Pot sa va mai spun ca se dau o groaza de premii, asa ca, de la mic la mare, incercati sa o prindeti azi pe Alina si sa-i luati toate premiile. Bafta tuturor!
Cititi, va rog, articolul: Romania sunt EU
Si in Cotidianul...
In ultima vreme s-a vandut bine de tot materialul asta rosu...
Amanunte in postarea urmatoare...
Bloggerii liberali si actiunile lor in afara online-ului
Foarte interesanta seara de ieri la Clubul Bloggerilor Liberali. Doua ore ne-a povestit seniorul liberal Dinu Zamfirescu despre momente pe care nu le cunosteam, sau nu le mai tineam minte, de la inceputul anilor '90. Momente inedite din Piata Universitatii, dialoguri cu Radu Campeanu, Corneliu Coposu, Dinu Patriciu, Regele Mihai, Doina Cornea, Petre Mihai Bacanu si multi, multi altii. Sau despre sedintele Clubului Liberal de la Paris si despre Asociatia Detinutilor Politici infiintata in 1976 in Franta. Despre o viata de lupta in slujba democratiei. M-am bucurat ca la intalnire au participat multi tineri.
Si, pentru ca am adus vorba de tineri si de prieteni bloggeri liberali, trebuie neaparat sa va aduc si eu in atentie actiunile pe care le promoveaza acum pe bloguri Alina Gorghiu si Alex Marin. Alina ne invita la un mars pe biciclete, sambata, cu plecare din Parcul Izvor catre Mogosoaia. Alex ne invita la o comemorare Kogalniceanu, duminica, si un mars pe jos, prin centrul Bucurestiului, de la Institutul de Studii Liberale si pana la statuia din Piata cu numele parintelui miscarii pasoptiste. Se anunta un week-end frumos si mi-as dori ca saptamanal sa anunt astfel de initiative ale tinerilor liberali.
Nu sunt bani? Nu-i nimic. Mai infiintam niste agentii. Mai angajam cateva sute de functionari.
16 iunie, 2010. Presedintele Romaniei, Traian Basescu, a semnat marti, 15 iunie, urmatoarele decrete pentru promulgarea unor legi:
- Decret privind promulgarea Legii pentru aprobarea Ordonantei de urgenta a Guvernului nr.8/2010 privind reglementarea de masuri fiscale pentru unele livrari de bunuri si prestari de servicii efectuate de Compania Nationala "Romtehnica"- S.A. catre Ministerul Apararii Nationale in anul 2010;
- Decret pentru promulgarea Legii privind aprobarea Ordonantei de urgenta a Guvernului nr.5/2010 pentru infiintarea, organizarea si functionarea Autoritatii Nationale pentru Cetatenie;
- Decret privind promulgarea Legii pentru aprobarea Ordonantei de urgenta a Guvernului nr.22/2009 privind infiintarea Autoritatii Nationale pentru Administrare si Reglementare in Comunicatii;
- Decret privind promulgarea Legii pentru ratificarea Memorandumului de Intelegere dintre Guvernul Romaniei si Guvernul Republicii Turcia privind cooperarea in cadrul "Operatiunii Black Sea Harmony", semnat la Istanbul la 31 martie 2009.
Ne intalnim astazi, 16 iunie, ora 18:00, la Clubul Bloggerilor Liberali. Invitatul nostru este seniorul liberal Dinu Zamfirescu, iar tema de discutiii este "Piata Universitatii - 20 de ani". Va asteptam in strada Fildesului nr.2.
"Violonistul Dan Claudiu Vornicelu, profesor la Universitatea Naţională de Muzică Bucureşti, s-a sinucis luni seară. Dan Claudiu Vornicelu, în vârstă de 37 de ani, era asistent universitar la Universitatea Naţională de Muzică Bucureşti, Facultatea de interpretare, unde preda vioară."
Stirea, seaca si rece, ascunde mai mult decat o sinucidere din dragoste. Toti cei care l-au cunoscut stiu ca Dan nu s-a impacat niciodata cu aceasta lume. Un destin tragic, pe care nimeni nu l-ar fi banuit in anii'80, atunci cand copilul minune care a fost interpreta rolul unui alt copil minune, George Enescu, in poemul cinematografic "Sateasca".
Votul uninominal – Traian Basescu si PDL, argument: «Responsabilizarea parlamentarului in fata celui care l-a ales si l-ar putea sanctiona la urmatorul vot»
Traian Basescu, noiembrie 2007, inaintea referendumului pentru votul uninominal, citat: «In sfarsit, un alt avantaj al sistemului pe care eu l-am propus romanilor este responsabilizarea parlamentarului. El nu va mai putea sa fie indiferent fata de circumscriptia electorala, sa isi aduca aminte de circumscriptie doar in preajma campaniei electorale. Imi este cunoscut sentimentul pe care l-am avut cand am fost prima data ales uninominal, in calitate de primar general al Capitalei. Orice politician in momentul in care dobandeste calitatea de ales se responsabilizeaza imediat in raport cu cei care l-au ales. Stie ca isi datoreaza functia si succesul in politica celor care l-au ales, stie ca daca vrea sa mai faca politica trebuie sa aiba cea mai mare parte a actiunilor lui in acord cu vointa celor care l-au ales.»
Iunie, 2010: Deputatul PDL Daniel Oajdea, ales uninominal in alegerile din 2008, a organizat duminica, la Iasi, o întalnire cu alegatorii din colegiul sau pentru a lua o decizie privind modul in care va vota la motiunea de cenzura. Votul alegatorilor a fost in favoarea motiunii, iar deputatul a anuntat ca va asculta vocea propriului electorat. In consecinta, decizia lui fiind in contradictie cu cea partidului, conducerea PDL a propus excluderea deputatului Daniel Oajdea din randurile PDL.
Aproape de fiecare data Traian Basescu se contrazice cu sine insusi. Aproape de fiecare data are astazi o luare de pozitie, pentru ca maine sa adopte pozitia contrara. Totusi, cateva subiecte sunt extrem de importante pentru portocalii si pentru seful lor. Unul dintre aceste subiecte este votul uninominal. Prin decizia in ceea ce priveste excluderea lui Oajdea, pedelistii reusesc sa isi demmoleze propriul punct de vedere si sa profaneze un lucru pe care pana acum ni-l prezentau ca fiind o adevarata icoana.
Crin - 15 iunie - Discurs in dezbaterea motiunii de cenzura
Via Anca Radu.
Ma amuz de cateva minute. Ma uit la OTV care transmite in direct din Parlament. Parca ne-am intors in '90 la sedintele CPUN-ului. In timp ce Ioan Oltean urla de zor ca au de-a face cu o noua mineriada, si ca opozitia vrea sa-si impuna cu forta punctul de vedere, televiziunea s-a gandit sa scoata si ceva banuti de la popor: sms-uri cu "Bravo Boc" sau "Jos Boc". Tariful? 0,42 euro. Ieftin ca braga pe criza asta. "Jos Boc" conduce detasat.
Observati si reclama de jos: "Biletul de avion este dus-intors oriunde in Europa." Asta suna deja amenintator.
Update 1: "Ii rog pe cei care au furat capacele de la urne sa le aduca inapoi" - Ioan Oltean, ora 00:45.
Update 2: Dupa ce grupurile PSD si PNL s-au retras, cei de la PDL i-au chemat pe parlamentarii portocalii sau uneperisti care lipseau (inclusiv ministri), direct din pat. Elena Udrea, Gheorghe Oprea, Paleologu si altii s-au prezentat in plen cu ochii carpiti, la ordinele partidului, la ora 01:30. Ca sa vedeti cum tin cu dintii de Curtea Constitutionala, si ce miza reprezinta acest vot pentru interesele presedintelui Basescu, in vederea unui posibil nou referendum de demitere.
Update 3: Rezultatul votului cu privire la numirea unui judecator la Curtea Constitutionala: Minea Mircea Stefan a castigat cu 99, 9% din voturi. Dan Diaconescu: "In seara asta am aflat ca Traian Basescu va fi presedinte pana in 2014. Presedintele a castigat Curtea Constitutionala" - ora 02:00.
Update 4: Mihai Voicu: "Ne luptăm până la unu’ și la două mergem la masă"
Acum zece ani societatea civila inca mai exista. Dar ce zic acum zece ani ?… Acum sase-sapte ani inca mai avea personalitate, mai respira, isi spunea punctul de vedere dur si transant. « Fenomenul Traian Basescu », cu polarizarea radicala pro si anti, a reusit sa distruga din temelii societatea civila. A rupt-o in doua si a facut-o sa amuteasca pentru o lunga perioada.
Ceea ce nu a putut Ion Iliescu, pentu ca raportarea la el, ca tema fundamentala, tinea unita intelighentia romaneasca, a reusit Traian Basescu in ultimii sase ani. Ce i se imputa in primul si-n primul rand lui Traian Basescu ? Impostura. Apoi caracterul autoritar. Dar, inainte de toate, i-as reprosa ca a realizat personal acea taiere in diagonala in trupul societatii civile, indeplinind visul securistilor din ultimii 20 de ani.
Chiar si la mijlocul anilor ’90, cand Ion Iliescu era la putere, venirea lunii iunie incingea atmosfera politica. Se stia ca Piata Universitatii va fi comemorata si ca, automat, urma sa se discute din nou despre mineriada. Acum 10 ani, in Piata Universitatii a existat o comemorare in toata regula. Nu reusisem inca, ca natiune, sa ne debarasam total de influenta lui Ion Iliescu, acest produs pur al societatii comuniste, dar lucrurile puteau merge intr-o directie buna daca nu aparea un balaur mai mare si mai periculos, mai perfid, produsul cel mai abil al structurilor fostei Securitati.
Astazi, la 20 de ani de la mineriada din ’90, societatea civila este, asa cum stim, complet dezbinata. Aceasta cearta pro sau anti-basescu a reusit sa treaca in uitare tragedia de atunci. E adevarat, televiziunile nu au transmis mai nimic din Piata. Dar, in definitiv, nu este vina lor. Ce sa arate? O Piata goala, in care nu s-au mai strans nici macar cateva sute de oameni ?
Stiu ca astazi problemele romanilor sunt altele : e criza, salariile si pensiile sunt taiate, ne ocupam de o motiune de cenzura… etc. Dar trecerea in uitare a Pietei Universitatii se datoreaza in primul rand infectarii societatii civile cu cel mai periculos bacil al vechiului sistem, virusul « Traian Basescu ».
Cum e posibil ca la distanta de cateva minute Videanu si Berceanu sa se contrazica in halul asta?
- Prim-vicepreşdintele PDL Adriean Videanu a declarat, luni, că "un acord cu FMI e bine venit"
- Ministrul Transporturilor, Radu Berceanu, a declarat, luni, că nu crede că este nevoie de un nou acord cu FMI
Scaderea PDL in sondajele portocalii cu 10 procente sa fie explicatia?
Piata Universitatii, Campionatul de fotbal, Jos Iliescu si o posibila viitoare condamnare a... basescianismului.
"Ei, nu mai iese lumea in Piata acum. Lumea se uita la meci", e o replica pe care am auzit-o intr-o forma sau alta de cateva ori zilele astea. A inceput Campionatul Mondial de Fotbal! N-avem timp de intalniri, mitinguri, revolte civice. Ministrii si Traian Basescu pot sa mai astepte cocotati in fotolii. Ii dam jos peste o luna, cand poate va fi si mai racoare...
Mi-am amintit ca si acum 20 de ani era Campionat Mondial in aceeasi perioada, iar lumea venea totusi in Piata. In plus, eram calificati. In 1990 Romania revenise in turneul final dupa o pauza de 20 de ani. Dupa o victorie cu (inca) Uniunea Sovietica, o infrangere cu Camerunul (chiar pe 14 iunie) si un egal cu Argentina, Romania s-a calificat in optimi unde a fost invinsa la loviturile de la 11 metri de Irlanda, dupa un scor nul pe teren. Mmm, ce mult am urat atunci Irlanda... Va mai aduceti aminte? Cam la fel de mult cat am urat Suedia dupa patru ani. Insa "Piata Universitatii" era "Piata Universitatii" chiar si in timpul campionatului.
Imi dau seama cat de mult ne-am schimbat... Astazi, Piata era goala. Asa cum probabil va fi si maine, si poimaine... Mint. Am fost pe-acolo si, la un moment dat, l-am vazut pe Radu Sarbu. Singurul lider politic care s-a incumetat sa sfideze aburii care ieseau din asfalt. A stat putin si a plecat. Dedesubt, in pasaj, poze cu mineri si texte semnate de Vladimir Tismaneanu (despre gratie si greata), Ioan Stanomir si cativa martori ai evenimentelor din iunie '90. Trecatori apatici se opreau sa-si traga sufletul si faceau poze. Plictiseala...
Aud ca maine vin in Piata "Noii Golani" ai "Asociatiei 21 Decembrie", asociatie care tocmai a facut-o membra de onoare pe Roberta Anastase, fiica de activist comunist, ea insasi activista paukeriana in noul partid-stat. Cei trei tineri "golani"(parca atatia am vazut la Bookfest) se duc sa-l dea jos (probabil din pat) pe Ion Iliescu, dupa un mars prin tot Bucurestiul.
La urma urmei trebuie sa-l dam odata jos si pe fostul activist comunist Iliescu, ca domnii Tismaneanu&Co sa poata sa treaca mai departe si sa se ocupe de securistul Basescu. A, spuneti ca nu e cazul? Credeti ca n-o sa faca asta? Sa nu ne pripim! Bag mana-n foc ca noul locatar de la Cotroceni (cand va fi cazul sa mai avem vreunul nou) va avea ca prim vizitator un Tismaneanu spasit, cu un geamantan mare, burdusit cu dosarele erorilor si ororilor basescianismului. Care va trebui condamnat! Basescianismul (nu geamantanul). Ca doar n-o sa ramana domn' profesor fara tema si scop in viata.
"Cand e vorba de securisti si de activisti eu merg pe prezumtia de vinovatie"
Unii nu isi explica intoarcerea brusca a sentimentelor populatiei in urma anuntului din 6 mai facut de Traian Basescu. Dupa 20 de ani de la revolutie, Basescu este singurul politician roman care isi asuma in mod explicit scaderea nivelului de trai. A mai facut-o cineva pana acum?
Toti politicienii postrevolutionari, indiferent de defectele lor - ca au fost presedinti, premieri, ministri - nu au indraznit sa se atinga, ca Ceausescu, de nivelul de trai. Ca au reusit sa il ridice, sau doar au mimat ca vor sa il imbunatateasca, ramane un lucru de analizat.
In anii '80, Nicolae Ceausescu isi asumase fara frica scaderea nivelului de trai, pentru a plati datoria externa. Cu cat romanii o duceau mai greu, cu atat propaganda il prezenta pe Ceausescu intr-un mod din ce in ce mai exagerat, drept singurul lider politic al patriei. Intrucat lucrurile mergeau tot rau, iar aparatul de propaganda il slavea pe Ceausescu din ce in ce mai tare, asocierea din mintea romanilor a fost simpla: el, Ceausescu, era vinovat pentru toate.
Dupa ce Marele Carmaci a fost impuscat, toti politicienii s-au ferit ca dracu' de tamaie sa fie asociati cu scaderea nivelului de trai. Exemplul impuscarii lui Ceausescu era prea proaspat si, probabil, frica de o soarta asemanatoare era prea mare.
Culmea e ca exact acei oameni care isi aduc aminte cu precizie de anii '80, si de eforturile de supravietuire de atunci, sunt cei loviti acum din nou. Pensionarii de astazi sunt salariatii cu copii si responsabilitati din acea vreme. Oameni care au stat la cozi interminabile, au indurat frigul si intunericul. Functionarii publici de astazi sunt, la randul lor, in majoritate, oameni de varsta a doua. In 1989 aveau 25-30 de ani si au trait o buna parte din tineretea lor in frig si lipsuri.
Schimbarea brusca si radicala a opiniilor politice a acestor oameni nu mi se pare deloc surprinzatoare. Ei sunt aceia care au mai trait asa ceva, iar gestul sadic al lui Basescu, care si-a asumat taierile de pensii si salarii cu zambetul pe buze, a creat in mintile acestor oameni un flashback. Poate de aici rezulta si intoarcerea brusca a sentimentelor lor, de la dragoste la ura. Iar acesti oameni nu sunt deloc putini...
Un articol extraordinar aici, un afis si un film. Pe scurt: Marius Oprea.
Basescu incalca din nou Constitutia numindu-l pe Petre Lazaroiu la Curtea Constitutionala. Conform art. 142 alin. (2) din Constitutia Romaniei mandatul judecatorilor Curtii Constitutionale nu poate fi prelungit sau innoit.
"Fundaţia Horia Rusu a adresat astăzi preşedintelui Traian Băsescu o plângere prealabilă împotriva Decretului 553/2010 privind numirea unui judecător la Curtea Constituţională şi cere revocarea lui Petre Lăzăroiu din funcţia de judecător al Curţii. Petre Lăzăroiu a exercitat un mandat de judecător la Curtea Constituţională, din 2008 până în 2010, iar prin Decretul 553/2010 a fost numit de către Traian Băsescu pentru al doilea mandat. Ceremonia de investire în funcţie a lui Petre Lăzăroiu a avut loc miercuri, 9 iunie, 2010."
Motto: “Nu mi-e frica nici de comunisti, nici de cacatii astia de la putere”
"Dar în varianta definitivă, votată de Cameră acum două săptămâni, mai era cineva vizat?
Marius Oprea: Nu, nu era nimeni lustrabil. Mă rog, Iliescu, atât. Legea a fost făcută împotriva lui Iliescu. Dar pe mine nu mă interesează această lege. Eu o să-mi continui proiectul şi programul şi o să mă ocup şi de Legea lustraţiei. Ceea ce am început să construiesc acum este un proiect care se va numi “Lustrabilii” şi în baza Punctului 8 de la Timişoara o să scot, o să aduc şi o să public dosarele tuturor celor care au fost activişti în UASCR, UTC, PCR. Sau ofiţeri sau informatori de Securitate. Fără să spun dacă au făcut sau nu poliţie politică, fără să-i condamn. Dar lumea trebuie să ştie cine au fost aceşti oameni." Via Transildania. Mai mult in Ziua de Cluj.
Fundatia Horia Rusu - comunicat in urma dezbaterii organizate astazi
Fundaţia Horia Rusu a organizat o dezbatere despre calitatea democraţiei în România, la care au fost invitaţi să ia parte politicieni, analişti politici şi economici, jurnalişti.
Calitatea democraţiei în România
Apelul repetat la articolul 53, în condiţiile în care guvernul nu a făcut nimic pentru a depăşi criza, arată ca statul român e un stat eşuat.
Ne întrebăm dacă articolul 53 mai merită să fie păstrat în Constituţie.
El este periculos în mâna unor autorităţi care pot aluneca spre exces.
Premierul Emil Boc şi-a asumat răspunderea pentru măsurile de austeritate adoptate de guvernul său și se confruntă acum cu o moțiune de cenzură și temerea că propriul său partid îl va trăda.
Pentru a justifica reducerea salariilor și a pensiilor, președintele PDL a invocat un articol din Constituție utilizat doar în cazuri de război, lovituri de stat, pericol public sau terorism. În acest mod, Guvernul îşi declină orice responsabilitate faţă de starea economică a ţării şi se declară nepuntincios să adopte soluţii. Mai grav pare răspunsul la întrebarea: de ce mai avem nevoie de Guvern, dacă el nu poate rezolva o criză decât prin încălcarea drepturilor şi libertăţilor cetăţenilor? Este acesta falimentul statului?
Fundaţia Horia Rusu a invitat participanţii la dezbatere să răspundă la câteva întrebări care decurg din evenimentele ultimelor săptămâni şi care pun în discuție însăși calitatea democrației românești:
1. Cum au devenit pensionarii, şomerii, medicii şi profesorii periculoşi pentru siguranţa statului?
2. Soluţia articolului 53 din Constituţie poate fi adoptată şi în cazul unor greve de amploare sau manifestaţii împotriva autorităţilor?
3. Ce instrumente deţine individul pentru a reacţiona în faţa abuzurilor autorităţilor publice, utilizate ca forme de rezistenţă civică?
4. Este cetăţeanul suficient de educat încât să-şi reclame drepturile?
5. Cum se formează cetăţeanul pentru viaţa democratică?
6. Ce fel de stat dorim să avem?
7. Ce ne uneşte pe noi, ca români, astăzi?
Vă prezentăm o sinteză a declaraţiilor:
Dinu Zamfirescu, vicepreşedinte al Fundaţiei Horia Rusu:
Rezistenţa la opresiune este unul dintre drepturile fundamentale ale individului
Se face mare caz de articolul 53, ignorându-se, însă, un alt articol, tot din Constituţie, care este articolul 47. El spune că statul este obligat să ia măsuri de dezvoltare economică şi de protecţie socială, de natură să asigure cetăţenilor un nivel de trai decent. Cetăţenii au dreptul la pensie, la concediu de maternitate plătit, la ajutor de şomaj. De fapt, noi asistăm la reducerea acestor drepturi. Voi face referire şi la un foarte vechi articol din „Declaraţia drepturilor omului”, care prevede că drepturile fundamentale ale individului sunt egalitatea, libertatea, proprietatea, securitatea, garanţia socială şi rezistenţa fată de opresiune. Asta este ceea ce trebuie să facem noi astăzi: rezistenţă la opresiune. Opresiunea iniţiată de încă actualul preşedinte, se face din ce în ce mai simţită.
Gheorghe Piperea, membru al Comisiei pentru o nouă Constituţie, înfiinţată de Fundaţia Horia Rusu: Autorităţile ne consideră nişte potenţiali infractori
Autorităţile noastre ne mint, şi de abia acum recunosc că ne mint. Există un Ministru al Finanţelor care ar fi trebuit după ce a spus acest lucru, în secunda următoare, să-şi dea demisia dar n-a făcut-o, şi care a spus cu nonşalanţă „puteam să vă mai minţim încă şase luni de zile, dar am hotărât să nu vă mai minţim.”
Există un proiect de lege care îşi propunea să dea individului posibilitatea de a se proteja faţă de abuzurile băncilor, autorităţilor, fiscului, prin punerea sub protecţia tribunalului. A trecut de Senat, printr-un vot masiv favorabil, însă în Camera Deputaţilor este blocat, pentru că pe scrisoarea de intenţie suplimentară cu FMI-ul, la punctul 8, s-a spus că pentru asigurarea stabilităţii sistemului bancar, trebuie să se renunţe la această lege, trebuie să fie pusă în stand by, pentru că toate băncile, atât prin reprezentanţii lor cât şi prin şefii de bănci, au spus că nu-i bună legea asta acum, nu-i oportună; chiar dacă în 25 de ţări din Uniunea Europeană (din 27) există această legislaţie, în România nu-i oportună. Românul este puţin cam hoţ, şi dacă-i dăm această posibilitate să se pună sub protecţia tribunalului, el s-ar putea să escrocheze banca. Patru milioane de români, persoane fizice, sunt împrumutaţi la bancă. Toţi sunt nişte potenţiali infractori. De altfel, n-ar trebui să ne mire acest lucru, pentru că şi fiscul ne consideră pe toţi nişte potenţiali infractori.
Radu Călin Cristea, analist politic: O nouă Constituţie ar trebui să evite toate acele eventuale articole, paragrafe, unde să se poată strecura tentaţiile autoritariste, care mie mi se pare că se accentuază foarte tare în ultima perioadă
Ne putem aştepta la o evoluţie cu efecte chiar mult mai rele ale acestei crize. Sărăcia, diversele forme de abrutizare, involuţia presei lipsa de cultură culturi democratică a populaţiei, toate acestea alcătuiesc un fond extrem de fecund pentru instalarea oricărui regim de la autoritarism chiar la dictatură. Să nu mergem chiar la dictatură, e greu de imaginat că se va întâmpla aşa ceva. Dar despre autoritarism se vorbeşte cu atâta nonşalanţă, chiar aseară am urmărit o emisiune şi sunt încă sub şocul ei, un fel de dialog între un jurnalist şi un politician cu o bună cotă pe piaţă şi un politician faţă de care aveam o părere foarte bună, care spuneau că autoritarismul în aceste momente ar fi salvarea democratică a României. Erau de părere că în condiţiile şi în situaţia unui popor confuz, derutat, este nevoie, cel puţin provizoriu, de o mână de fier, care să dea nişte direcţii foarte clare populaţiei, astfel încât aceasta să fie ghidonată într-o lume pe care n-o cunoaşte, de care se sperie. O nouă Constituţie ar trebui să evite toate acele eventuale articole, paragrafe, unde să se poată strecura tentaţiile autoritariste, care mie mi se pare că se accentuază foarte, foarte tare în ultima perioadă.
Gheorghe Piperea: Ne întrebăm dacă articolul 53 mai merită să fie păstrat în Constituţie. El este periculos în mâna unor autorităţi care pot aluneca spre exces
Am certitudinea că apelul la articolul 53 nu a fost o gafă a autorităţilor, ci ascunde intenţia de a-l invoca încă odată, sau de câte ori va fi nevoie, dacă vor fi mari manifestaţii de stradă sau mari proteste. E bine că guvernul ne-a atras atenţia asupra acestui articol 53. S-ar putea să ne punem întrebarea dacă acest articol 53, aşa cum este el formulat, mai merită să fie menţinut în Constituţie. Dacă nu cumva el este extrem de periculos în mâna unor autorităţi care pot să alunece către exces. Există un echivalent in Convenţia Europeană a Drepturilor Omului, articolul 15. Acolo se vorbeşte despre suspendarea unor drepturi, în timp ce în articolul 53 din Constituţia României vorbeşte despre restricţia unor drepturi. Dar, cum bine se ştie, textele din CEDO sunt norme cu putere practic supraconstituţională. Ele sunt mai puternice, în anumite condiţii, decât normele constituţionale si oricum se aplică în dreptul intern. Întrebarea fundamentală este: păstrăm sau nu articolul 53 în Constituţie?
Bogdan Glăvan, analist economic: Solidaritate nu înseamnă să acopăr pagubele altora. Aceasta este un atac la dreptul meu de proprietate
Politica guvernamentală atacă dreptul de proprietate şi vă dau două exemple: acordul cu FMI şi sistemul public de pensii. Acordul cu FMI a fost denunţat de către aproape toţi economiştii relevanţi din lume, inclusiv din România, drept un acord care instituie privilegii asupra unor categorii profesionale, sectorul bancar, pe seama celorlalţi. Nu contează câţi dintre dumneavoastră aveţi credite sau depozite la bănci, şi eu am şi depozit şi credit, câtă vreme îmi respect obligaţiile contractuale. Câtă vreme respect dreptul de proprietate al băncii, şi banca trebuie să-mi respecte mie acest drept. Nu sunt vinovat pentru criza lor. S-o suporte singuri. Câtă vreme eu am fost cumpătat, am putut să prevăd ce mă aşteaptă în viitor, să îmi planific viaţa în mod adecvat, iar alţii nu au fost cumpătaţi, nu au dat dovadă de talent antreprenorial şi au risipit, atunci să plătească. Solidaritate nu înseamnă să acopăr pagubele altora. Acesta este un atac la dreptul meu de proprietate. Acordul cu FMI a împovărat cu peste 5000 de euro pe fiecare român care produce. Împărţiţi 20 miliarde la numărul de angajaţi din mediu privat şi aceasta este suma.
Gheorghe Piperea: Apelul repetat la articolul 53, în condiţiile în care guvernul nu a făcut nimic pentru a depăşi criza, arată ca statul român e un stat eşuat
În ultima vreme se foloseşte tot mai des termenul de stat eşuat, ca şi când lucrurile deja s-au întâmplat. Nu ar trebui să ne mire, pentru că premierul declara că în urmă cu două zile, atunci când şi-a asumat răspunderea în Parlament, că traversăm ce mai gravă criză din ultimii 60 de ani. Aceasta înseamnă că, în opinia lui, singura criză din seoclul al XX-lea mai gravă decât asta a fost cel de-al doilea Război Mondial. Nu am avut comunism, nu am avut Revoluţia din 1989 sau, în orice caz, le-am avut, dar nu au fost atât de grave ca lucrurile care se întâmplă acum. Criza economică este atât de gravă, încât depăşeşte, ca intensitate şi comunismul şi Revoluţia din 1989. Ceea ce ne spune, în subtext, premierul, este însă altceva: că această criză nu este neapărat din vina României, este ceva care a venit din exterior, din Occidentul care şi-a făcut de cap şi acum noi tragem ponoasele. Mai mult decât atât, ea nu are nici o legătură cu actualul guvern, ea are legătură, ci, eventual, cu guvernele anterioare, cu greaua moştenire. Curtea Constituţională, prin decizia 1414/2009, a justificat în parte, cu jumătate de gură, acea obligaţie de a sta acasă timp de 10 zile, tot articolul 53. Dar CCR spune acolo un lucru pe care autorităţile actuale nu ni-l spun: poţi apela la acest articol 53 doar o singură dată, fără să mai revii asupra lui. Pentru că dacă revii, în condiţiile în care nu ai făcut nimic pentru a depăşi criza, înseamnă că tu, autoritate publică, faci ca statul să ajungă în situaţia de stat eşuat. Faci ca economia să deraieze atât de tare, încât să ajungă în situaţie de faliment.
Ion M. Ioniţă, jurnalist: Măsurile de restrângere a drepturilor vor fi prelungite şi după 1 ianuarie 2011. Există pericolul ca articolul 53 să devină peren
Referitor la articolul 53, am încercat să aflu ce se va întâmpla după ce aceste măsuri vor intra în exerciţiu, după ce aceste drepturi vor fi restrânse. De asemenea, am încercat să vedem ce perspective sunt. Pot să vă spun că, aşa cum se gândesc lucrurile la Guvern, nu se va reveni asupra acestor restrângeri de drepturi la 1 ianuarie 2011, aşa cum s-a promis.
Nu există resurse, cel puţin pentru salarii. Aceste măsuri de restrângere vor fi prelungite.
Aşa arată, în acest moment, cel mai optimist scenariu emis de guvern. Repet, sunt scenarii de la guvern, nu inventate de opoziţie. Pentru că, în acest prim trimestru al anului 2010, economia României a continuat să se prăbuşească, suntem la -2.6 PIB faţă de anul trecut. Şi tendinţele nu sunt deloc îmbucurătoare, nu se vede nicio creştere economică, iar aceste măsuri nu vor produce niciun fel de creştere economică. În cel mai optimist scenariu al guvernului, se pare că vom avea o cădere între -1 şi 0. Situaţia este extrem de gravă şi nu spune nimeni adevărul. Populaţia nu este informată că aceste măsuri nu vor fi ridicate la 1 ianuarie 2011, aşa cum se afirmă peste tot. Art. 53 văd că va deveni peren. Ne putem aştepta ca, lucrurile degradându-se din punct de vedere economic şi democratic, atunci art.53 să devină şi mai periculos. Acestea sunt perspectivele în momentul de faţă. Eu nu cred că ceea ce se face de aici înainte se face în sensul adâncirii liberalismului, al democraţiei parlamentare, ci din contră, pentru dirijarea spre alte obiective politice .
Bogdan Glăvan, analist economic: Criza nu este un accident, ci rezultă din sisteme precum sistemul public de pensii
Nu doar reducerea pensiilor cu 15 la sută este un atac la dreptul de proprietate, aş spune mai mult: sistemul public de pensii este un atac la dreptul de proprietate. Un calcul simplu: cât muncim în timpul vieţii? 40 de ani. Cotizaţia pe care o vărsăm la sistemul public de pensii, în prezent, este de o treime din venit. O treime din venit înseamnă că, după 40 de ani de muncă, ar trebui să beneficiem de 12 ani de stat acasă, cu salariul mediu pe care l-am încasat în cei 40 de ani de muncă. Deci, nu ar trebui să primim 12 ani de pensie după 40 ani de muncă, ci 12 ani de salariu . Ei bine, ce primim? Speranţa medie de viaţă în România este de 72 de ani. Primim inapoi un sfert din banii pe care i-am vărsat la sistemul public de pensii. Articolul 53 din Constituţie, în interpretarea mea de economist, face referire la un accident istoric: se spune că statul poate restrânge anumite libertăţi şi drepturi, în cazul unui accident istoric. Ei bine, criza nu este un accident istoric, nu este nici măcar precum cutremurul, care nici el nu este accident istoric. Criza economică, orice criză în general, e foarte predictibilă. Deci nu este o surpriză. A invoca articolul 53 denotă o uriaşă ignoranţă a economiei. Criza nu este un accident, ci rezultă din sisteme precum sistemul public de pensii. Este evident că nu doar eu fac calculul de care v-am spus mai devreme, este evident că mulţi îl fac şi atunci nu e de mirare că avem vârsta medie de pensionare în România de 54 de ani. Nu e de mirare că avem sute de mii de persoane care ies la pensie invocând handicap, sau alte motive. De ce? Pentru că încearcă să profite de pe urma sistemului, pentru că îşi dau seama că dacă trăiesc în el până când ies la pensie şi până când mor, sunt fraieriţi, sunt păgubiţi. Li se încalcă proprietatea şi atunci se revoltă. Ei bine, un asemenea sistem ne duce în criză. Multiple astfel de sisteme ne duc în criză, astfel încât invocarea articolului 53 nu poate fi o bază pentru restrângerea drepturilor indivizilor.
Emil Constantinescu: Vina pentru ce se întâmplă acum în România aparţine elitelor intelectuale şi societăţii civile
După părerea mea, criza nu este economică, ci o criză de nervi. Desigur, în spatele crizei de nervi stă o criză morală. De această criză morală sunt responsabile elitele intelectuale şi societatea civilă. Aceasta este convingerea mea. Aceasta criză de nervi ne impiedică să gândim. Dezbaterile sunt false, pe lucruri minore, toată presa este concentrată pe dezvăluiri nesfârşite care, la un moment dat, te imunizează. Al doilea lucru grav îl constituie mentalitatea. Mentalitatea, în ceea ce priveşte acum democraţia în Romania, este mult mai proastă decât mentalitatea din 1990. Mult mai proastă şi decât cea din timpul lui Ceauşescu, pentru că atunci existau idealuri pentru care luptai, democraţia era un vis. Cine este de vină? Cetăţeanul? Nu. Unde este greşeala?La elitele intelectuale şi la societatea civilă. Mulţi membri ai elitei intelectuale, academicieni, scriitori, mi-au reproşat că, atunci când am fost preşedinte, nu am instaurat o dictatură.
Dacă acesta este nivelul elitelor intelectuale, de ce să mă plâng că poporul vrea o dictatură? Dacă aceşti oameni conduc societetea civilă şi, în discuţiile lor intime spun că trebuie să vină cineva cu o mână de fier, la ce să ne aşteptăm?
Simina Tănăsescu, membru al Comisiei pentru o nouă Constituţie, înfiinţată de Fundaţia Horia Rusu: Pentru a adopta o nouă Constituţie, trebuie să stabilim câteva obiective comune, care să ne determine să acţionăm împreună
O modificare a Constituţiei sau adoptarea unei noi Constituţii nu va schimba mult sau aproape nimic, dacă problemele cu care ne confruntăm nu sunt abordate într-o altă cheie decât cea strict juridică, ori normativă. O constituţie nu e nici un panaceu, nici un factotum. Este un instrument care poate fi util, dar e un instrument costisitor şi un instrument care trebuie meritat, trebuie acceptat, dar utilizat cu parcimonie şi cu multă înţelepciune. Pentru a şti dacă prin Constituţie vom ajunge să fim mai solidari sau, dacă dimpotrivă, solidaritatea noastră va da naştere unei constituţii care să ne reflecte într-adevăr valorile, credm că ar trebui să pornim de la o introspecţie, de la o analiză foarte atentă a ceea ce ne-ar uni.
Dincolo de mentalităţi, de tradiţii, tebuie să încercăm să avem şi proiecţii şi obiective, că ne propunem ceva. Pentru a adopta o Constituţie, nu-i suficient doar să o criticăm pe cea actuala. Nu-i suficient să facem trimitere doar la ce ar putea fi valoros în trecut. Trebuie să ştim unde vrem să ajungem. Trebuie să ne stabilim câteva obiective comune, care să ne aducă pe toţi laolaltă, să ne determine să acţionăm împreună. În acest fel,ideea de revizuire a Constituţiei va avea sens.
Am participat astazi la dezbaterea organizata de "Fundatia Horia Rusu" sub titlul "Criza nu poate fi un pretext pentru restrângerea drepturilor individuale ". O sa revin cu citate si probabil cu imagini de la aceasta dezbatere. Insa mai intai as vrea sa punctez o chestiune la care s-a referit domnul Emil Constantinescu, prezent astazi in sala Fortuna a Hotelului Intercontinental. Este o problema pe care fostul presedinte a ridicat-o si ieri la Antena 3, si pe care am discutat-o pentru prima data la Clubul Bloggerilor Liberali cu doamna Zoe Petre.
"Daca acum e criza, cum s-a numit ceea ce a fost pe mandatul Constantinescu?" Am stat putin si m-am gandit. Sa incepem sa enumeram si sa comparam:
1. Cand Emil Constantinescu a preluat mandatul, rezervele BNR erau de 5-6 sute de milioane de dolari, acum au depasit 35 miliarde euro. Acum e criza. Atunci ce era?
2. Cu greu s-a rezolvat, in acea perioada, importul de petrol al tarii. Nu aveam pur si simplu bani. Rafinariile nu aveau petrol. Ca urmare nici GPL pentru butelii nu exista, iar oamenii stateau la cozi nesfarsite. Acum se gasesc butelii. Dar e criza. Pe atunci ce era?
3. Tot in acea perioada, intr-o singura saptamana, dolarul a sarit de la 3.200-3.300 la aproape 9000 lei! Acum e insa criza. Atunci ce era?
4. Inflatia a fost in 1998 cu trei cifre (parca 160%). Acum e cu o singura cifra. Si e criza. Atunci ce era?
5. Cand ne era lumea mai draga s-a prabusit cea mai mare banca a tarii, Bancorex... Iar pierderile au fost de miliarde. Acum nu s-a prabusit nicio banca, dar e criza. Atunci ce era?
6. In 1999 trebuia sa rambursam peste doua miliarde de dolari si rezervele BNR abia treceau de 800 de milioane de dolari... Cum ne-am descurcat atunci? Acum nu ne descurcam, asa ca taiem salarii si pensii. Da, da, da, stiu, acum e criza! Atunci ce era?
Si tot asa... Cred ca se mai pot adauga cateva puncte. Iar Emil Constantinescu nu a invocat niciodata articolul 53 din Constitutie. Diferenta majora consta in faptul ca Emil Constantinescu a fost un om de stat si un presedinte democrat, iar Traian Basescu este... un Moise de Murfatlar. Crizat.
Asociatia Victimelor Mineriadelor acuza gasca Tismaneanu
"Dragul nostru presedinte a extins activitatea de cercetare a domnului Vladimir Tismaneanu. Domnul Tismaneanu se ocupa mai nou de Revolutie si de dosarul mineriadelor. Dupa ce si-a salvat prietenii si tatal la procesul comunistilor si rolul lor nefast jucat, acum aceeasi gasca vrea sa rescrie istoria despre mineriade" , sustine Viorel Ene, presedintele Asociatiei Victimelor Mineriadelor 1990-1991 din Romania. ziare.com
Inregistrarea integrala AICI.
Gasca... AICI.
Calendar al evenimentelor si actiunilor dedicate fenomenului "Piata Universitatii"
10 iunie - Conferinţa „Mineriada din 13-15 iunie 1990, după douăzeci de ani: punctul nostru de vedere”
- Sala Senatului Universitatii din Bucuresti - intre orele 10:00 si 13:00 - Masa Rotunda.
- Sala Consiliului Facultatii de Istorie - intre orele 16:00 si 20:00 - Atelier.
12 iunie - In Piaţa Universităţii din Bucureşti, TNL va organiza un miting ce va avea ca mesaj central : „Dreapta autentică se uneşte pentru România/Un nou început după 20 de ani”.
In perioada 13-15 iunie nu s-au obtinut autorizatii pentru mitinguri. Doar Asociatia Victimelor Mineriadelor a primit autorizatie pentru o expozitie foto (fara sonor) pe tema: "20 de ani de la represiunea din iunie 1990 - Mineriada", autorizatie ale carei conditii le puteti verifica aici: http://avmr.ro/aprobare-13-15-iunie-in-pasajul-universitii.html
- teme de dezbatere pentru masa rotundă şi atelier -
Manipularea mediatică a adevărului istoric asupra evenimentelor din 13-15 iunie.
P.S. În data de 12 iunie 2010, în Piaţa Universităţii din Bucureşti, TNL va organiza un miting ce va avea ca mesaj central : „Dreapta autentică se uneşte pentru România/Un nou început după 20 de ani”.
Locaţie: Piaţa Universităţii Invitaţi/vorbitori: lideri ai PNL şi ai PNŢCD, Doina Cornea, surorile Coposu, Zoe Petre, Victor Rebengiuc, Lucia Hossu-Longin ş.a
Alte actiuni vor fi organizate in 13 - 14 iunie tot in Piata Universitatii. Va asteptam
"(...)la ora asta, în România, nu exista un lider politic în afara de actualul preşedinte care să treacă poporul prin deşert. Şi românii ştiu asta" - Sebastian Lazaroiu cu gandul la Moise, cel care si-a trecut poporul prin desert. Ia sa vedem cam la ce viseaza consilierul presedintelui cand sugereaza aceasta comparatie:
"Moise avea o sută douăzeci de ani când a murit; vederea nu-i slăbise, vigoarea nu i se micşorase. Israeliţii l-au plâns pe Moise în stepele Moabului timp de treizeci de zile, cât a durat doliul. Iosua, fiul lui Nun, era plin de duhul înţelepciunii, pentru că Moise îşi impusese mâinile asupra lui. Fiii lui Israel îl ascultau acum pe el şi împlineau ceea ce Domnul îi prescrisese lui Moise. Niciodată nu s-a mai ridicat în Israel un profet asemenea lui Moise, cu care Domnul se întreţinea faţă în faţă. Din porunca Domnului a săvârşit atâtea semne şi minuni în Egipt în faţa faraonului, a tuturor servitorilor lui şi a întregii sale ţări! Ce mare putere, ce tărie de temut a dovedit Moise în ochii întregului Israel!"
Moise, Biserica San Pietro in Vincoli, Roma.
Basescu, Tanjaua de pe Mara, Hoteni. (Beat)
Unii dintre noi am participat zilele trecute la un sondaj. "Care sunt primele 5 lucruri care va vin in minte atunci cand va ganditi la PNL?" Rezultatul arata asa.
Votul imperativ este nul şi strict interzis de constituţie
Sa speram ca au aflat asta si parlamentarii PD-L... Daca nu, e cazul sa le reamintim.
"Basescu a transmis parlamentarilor PDL un mesaj ferm, şi anume că, în opinia sa, ori susţin măsurile de austeritate promovate de Guvern prin angajarea răspunderii şi votează împotriva moţiunilor de cenzură, ori Executivul va fi demis prin aceste moţiuni, iar PDL nu va mai avea ca variantă decât să treacă în opoziţie."
Fundaţia Horia Rusu vă cheamă la o dezbatere despre criză, falimentul statului şi calitatea democraţiei în România
"Criza nu poate fi un pretext pentru restrângerea drepturilor individuale
Miercuri 9 iunie, ora 10.00, Sala Fortuna a Hotelului Intercontinental (etajul 21)
Invitaţi: liderii partidelor parlamentare, reprezentanţi ai societăţii civile, analişti politici şi economici, jurnalişti
Moderator: Răzvan Dumitrescu
Este pentru prima dată în istoria recentă a democraţiei, când un Guvern foloseşte criza economică drept pretext pentru restrângerea drepturilor individuale. Un articol din Constituţie, utilizat doar în cazuri de de război, lovituri de stat, pericol public sau terorism, a fost invocat de Guvernul Boc pentru reducerea salariilor şi a pensiilor. Criza economică este obiect de activitate al Guvernului şi nu o scuză pentru adoptarea unor măsuri represive sau acumularea de puteri excesive. Asimilând criza cu un dezastru natural, Guvernul îşi declină orice responsabilitate faţă de starea economică a ţării şi se declară nepuntincios să adopte soluţii.
Mai grav pare răspunsul la întrebarea: de ce mai avem nevoie de Guvern, dacă el nu poate rezolva o criză decât prin încălcarea drepturilor şi libertăţilor cetăţenilor? Este acesta falimentul statului?
România are nevoie de o nouă Constituție care să garanteze drepturile și libertățile individuale, să limiteze ponderea cheltuielilor bugetare şi să asigure un echilibru între instituţiile statului. Este necesară o constituţie coerentă, care să fie garanţia unui regim democratic şi să evite riscul gravelor derapaje de la democraţie care s-au produs în ultimii ani.
Pornind de la aceste considerente, Fundaţia Horia Rusu a înfiinţat Comisia pentru o nouă Constituţie. Sub această titulatură, prof.univ. dr. Daniel Barbu, prof.univ.dr. Corneliu Liviu Popescu, prof. univ. dr. Gheorghe Piperea, prof. univ. dr. Simina Tănăsescu şi prof. univ.dr. Manuel Guţan îşi propun să readucă în agenda publică o dezbatere temeinică despre principiile unei Constituţii capabile să consolideze democraţia şi statul de drept în România.
Fundaţia Horia Rusu vă invită să răspundem la câteva întrebări care decurg din evenimentele ultimelor săptămâni şi care pun în discuție însăși calitatea democrației românești:
7. Ce ne uneşte pe noi, ca români, astăzi?"
Traian Basescu i-a chemat ieri pe ministrii PD-L la Palatul Snagov, sa-i controleze la unghiute si la batistute (vezi foto). I-a gasit murdarei de "nepotism si coruptie" si s-a suparat rau de tot. Le-a promis ca daca se mai prezinta asa in fata sa, va lua o nuielusa si le va da nana la funduletul gol, in fata Poporului. Ministrii au plecat rusinati si au promis ca n-o sa se mai intample. Stirea AICI.
Dupa ce a citit stirea de mai sus, EBA a trimis de urgenta o scrisoare de la Bruxelles. O puteti vedea AICI.
Anca Radu, inspirata ca intotdeauna... In rest, noi stim ce avem de facut. Multiplicare.
Salvati liliecii din Bihor si Flutur-ii din Suceav...
De la dragoste la ura. Flashback Ceausescu - Bases...
20 de ani au trecut ca o pauza de tigara. A lor......

References: CCR 
 CCR 
 articolul 53
 articolul 53
 articolul 53
 articolul 47
 articolul 53
 articolul 53
 articolul 15
 articolul 53
 articolul 53
 articolul 53
 articolul 53
 CCR 
 articolul 53
 articolul 53
 Articolul 53
 articolul 53
 articolul 53